**ACORDS DEL COMITÈ** **D’EMERGÈNCIES SOBRE L’ESTAT D’ALARMA PEL VIRUS COVID-19 (Comitè de coordinació Covid-19)**

En virtut de les atribucions conferides per l’apartat segon del Decret d’Alcaldia núm. 2020/00003827Y, de 13 de març, el Comitè de coordinació Covid-19 ha adoptat els **ACORDS** que tot seguit es relacionen:

**Sessió 16 de març de 2020**

**DISPOSITIU GAVA T’AJUDA**

El Comitè d’emergències acorda:

* Incloure les persones treballadores de l’Ajuntament de Gavà que no formen part dels serveis mínims, no teletreballen ni són personal de risc, que s’ofereixin per fer les tasques que requereix el servei **Gavà t’ajuda,** en allò establert per la Resolució d’Alcaldia de data 15 de març de 2020.

Aquestes tasques consisteixen en:

* + Anar a recollir la compra a l’adreça indicada.
  + Portar la compra al domicili indicat.
  + Cobrar a la persona i tornar el canvi si és possible. Si no és així, comunicar-ho a l’Ajuntament.
  + Trucar a l’Ajuntament informant com ha tingut lloc la gestió.
* Facultar el Tinent d’Alcaldessa de l’Àmbit de Nova Governança i Serveis Generals perquè en els propers dies pugui ampliar el nombre de persones treballadores que s’ofereixin per prestar aquest servei amb les condicions que preveu l’esmentada Resolució.

En tots els casos caldrà que acompleixin escrupulosament les instruccions de prevenció i seguretat indicades pel Servei de prevenció de riscos laborals i utilitzin els EPI que es posi a la seva disposició per dur a terme les tasques indicades.

* Obrir una llista d’espera amb totes les persones voluntàries alienes a l’Ajuntament que vulguin formar part del servei les quals, seran adscrites, en funció de les disponibilitats i de la manca de personal municipal.

**CANVI D’HORARI OBERTURA MERCAGAVÀ**

El Comitè d’emergències acorda:

Atenent la petició efectuada pel personal de MercaGavà, es modifica l’horari de tancament i es fixa a les 20:00 h per tal de fer-ho coincidir amb el nou horari establert per Mercadona.

**SUSPENSIÓ DE TREBALLS DE MANTENIMENT, OBRES PÚBLIQUES I ALTRES SERVEIS**

El Comitè d’emergències acorda:

Suspendre els treballs de manteniment i les obres públiques a tot el municipi de Gavà durant el període de vigència de la declaració d'alarma, amb excepció d’aquells treballs que es considerin necessaris per a mantenir les condicions de seguretat de persones i béns i d’aquells que es considerin essencials i la seva suspensió comporti perjudicis de difícil reparació. Aquesta suspensió també afectarà les obres que es realitzen a la via pública per part de les companyies de serveis, tret d’aquells casos d’urgència degudament justificada.

Suspendre els serveis de recollida de mobles i de jardineria mentre duri la situació de crisi sanitària.

**PERIODICITAT REUNIONS PER VIDEOCONFERÈNCIA DEL COMITÈ D’EMERGÈNCIA**

El Comitè d’emergències acorda:

Efectuar de forma diària reunió del Comitè, a les 10.30 h, sense perjudici que per causes sobrevingudes es pugui variar tant la freqüència com l’hora de celebració.

De totes les reunions s’aixecarà un acta que signarà la secretària general amb el vistiplau de l’alcaldessa.

**Sessió 17 de març de 2020**

**VIA PÚBLICA**

El Comitè d’emergències acorda:

* Suspendre les obres  municipals  a  la  via  pública.  Només  es  mantenen  les  obres i  treballs  necessaris  per  garantir la  seguretat.
* Requerir a  les  empreses  privades  l’acompliment  estricte de les  condicions de  seguretat i  salut marcades per l’autoritat competent.
* No autoritzar  cap  obra nova.
* Precintar els  accessos  a  parcs,  zones  infantils,  àrees  de  lleure  i  correcans.

**NETEJA I RESIDUS**

El Comitè d’emergències acorda:

* Reorganitzar el servei de neteja viària per mantenir la neteja habitual de l’espai públic, tot prioritzant zones de contenidors, entorns de centres sanitaris i subministraments d’alimentació.
* Mantenir els serveis de recollida de residus domiciliària i comercial a través de contenidors del carrer i de porta a porta amb la mateixa freqüència i horaris habituals.
* Aturar, fins a nou avís, el serveis de recollida de mobles, de restes vegetals i de residus especials a la porta dels habitatges.
* Aturar el servei de deixalleria fixa, mòbil i punt verd de la plaça de Catalunya.

**POLICIA MUNICIPAL**

El Comitè d’emergències acorda:

* Incrementar el control a la via pública i establiments comercials per garantir l’acompliment de les mesures del reial decret 463/2020 de 14 de març. En cas d’incompliment es fan requeriments i s’apliquen sancions.
* Fer la necessària coordinació amb Mossos d’Esquadra, Policia Nacional i Guàrdia Civil per afrontar les necessitats que sorgeixin per fer complir el reial decret 463/2020 de 14 de març i les instruccions subsegüents.

**BENESTAR**

El Comitè d’emergències acorda:

* Constituir la Comissió Social de Gavà, coordinada per l’Àmbit de Benestar i Acció Social, formada per Creu Roja, Càritas, Fundació Pare Manel, Familiars de Malalts d’Alzheimer de Gavà (FAGA) i l’Associació de Familiars de Discapacitats Intel·lectuals de Gavà (ADISGA).

L’objectiu de la comissió és posar en comú esforços i recursos a l’hora de prestar suport a les persones més vulnerables de la ciutat, compartir informació, oferir i unificar la resposta a les demandes d’ajuda i de suport que arriben de la ciutadania.

**RRHH**

El Comitè d’emergències acorda:

* Que els diferents directius i caps facin els encàrrecs i seguiment de les tasques dels seus equips de col·laboradors amb adaptació dels diferents programes i actuacions a les noves necessitats i situació.
* Elaborar una proposta per cobrir les dietes dels torns de Policia, que passaran de 8 a 12 hores.

**PREVENCIÓ DE RISCOS LABORALS**

El Comitè d’emergències acorda:

* Emprendre accions per obtenir material de seguretat (EPI) per al personal i voluntariat, donades les dificultats que hi ha al mercat per adquirir-los, en la línia de sol·licitar-lo a les administracions superiors i coordinar esforços del món municipal. També demanar ajuda a les empreses del municipi que poden ser proveïdores, així com la reutilització de material a partir de processos d’esterilització.

**ACTIVITAT ECONÒMICA**

El Comitè d’emergències acorda:

* Suspendre la Fira d’Espàrrecs i ajornar el GastroGavà per al primer cap de setmana d'octubre.
* Estudiar mesures de fiscalitat, ajudes i altres mecanismes per minimitzar l’impacte de la crisi econòmica provocada pel Coronavirus en petites empreses, autònoms, petits comerços i ciutadania en general.
* Incrementar la comunicació amb empreses i comerços perquè s’acompleixin estrictament les instruccions de prevenció i es puguin atendre els dubtes que sorgeixin.

**SESSIÓ 18 DE MARÇ DE 2020**

**POLICIA MUNICIPAL**

El Comitè d’emergències acorda:

* Elaborar i difondre un advertiment de possibles fraus sobre proves de coronavirus a domicili.

**BENESTAR**

El Comitè es dona acorda:

* Buscar alternativa per acollir les famílies que puguin quedar afectades pel tancament de l’Hotel Flora Gavà el 31 de març.
* Elaborar una proposta coordinada amb municipis de la comarca per mantenir el servei de beques menjador amb un criteri homogeni.

**RRHH, TIC, SERVEIS GENERALS**

El Comitè d’emergències acorda:

* Estudiar la possibilitat d’utilitzar *cloud.gava* com a mecanisme d’accés a carpetes i fitxers de treball sense necessitat de tenir habilitat un escriptori virtual.
* Aprovar la circular per a l’autorització de desplaçaments i accés dels empleats/des públics a les dependències municipals de l’Ajuntament de Gavà.
* Elaborar les instruccions excepcionals per al col·lectiu de la policia municipal de Gavà.

**PREVENCIÓ DE RISCOS LABORALS**

El Comitè d’emergències acorda:

* Elaborar una llista de comprovació (*check list*) per fer l’autoavaluació del lloc de teletreball per fer-la arribar als teletreballadors.
* Elaborar una previsió del nombre de mascaretes a adquirir per tal de facilitar-la al Consell Comarcal.

**SECRETARIA GENERAL**

El Comitè d’emergències acorda:

* Resoldre per Decret d’Alcaldia, en base al 21.1.k de la LRBRL, l’increment del 2% de les retribucions dels empleats públics de l’Ajuntament.
* Fer resolució de l’Alcaldia sobre les obres privades en termes similars a la realitzada per l’Ajuntament de Barcelona.

**SESSIÓ 19 DE MARÇ DE 2020**

**VIA PÚBLICA**

El comitè acorda:

* Concedir les tres sol·licituds de mudança rebudes que s’acullen dins els supòsits previstos a les instruccions de restricció d’activitat i mobilitat. S’adverteix que caldrà que els sol·licitants hauran d’acreditar-ho.

**TERRITORI**

El Comitè d’emergències acorda:

### Aprovar la redacció del Decret d'Alcaldia 2020000814, de 19 de març, en matèria d'execució d'obres privades durant la vigència de l'estat d'alarma.

**SALUT PÚBLICA**

El comitè d’emergències acorda:

* Fer la consulta a l’Agència de Salut Pública de Catalunya sobre la conveniència de clausurar les fonts públiques de Gavà per si es considera que hi pugui haver risc per a la salut.

**BENESTAR**

El comitè d’emergències acorda:

* Procedir al manteniment imprescindible dels equipaments esportius a través de dues persones especialment formades en matèria de protecció i seguretat. Des de prevenció de riscos laborals se’ls informarà convenientment perquè extremin les mesures al màxim.
* Procedir al tancament dels subministraments dels equipaments socioculturals, educatius i altres per evitar fuites i altres problemàtiques associades a la manca d´ús.

**RRHH**

El Comitè d’emergències acorda:

* Aprovar les instruccions excepcionals per al col·lectiu de la Policia Municipal de Gavà.
* Tramitar l’expedient de nòmina en curs incorporant el 2% d’increment retributiu acordat per Decret d’Alcaldia, que se sotmetrà a ratificació posterior del Ple i que compta amb el vistiplau de tots els membres del ple

**SESSIÓ 20 DE MARÇ DE 2020**

**ESPAI PÚBLIC**

El Comitè d’emergències acorda:

* Aprovar la desinfecció de punts de la ciutat segons nous criteris, riscos i procediments.

**SESSIÓ 23 DE MARÇ DE 2020**

**BENESTAR**

El Comitè d’emergències acorda:

* Incloure la relació de persones treballadores que han de dur a terme les tasques de lliurament de les targetes de beca menjador d’acord amb allò establert pel Decret d'Alcaldia 2020000797, de 15 de març, de mesures excepcionals com a conseqüència de la declaració de l'estat d'alarma provocada pel COVID-19.

En tots els casos caldrà que acompleixin escrupolosament les instruccions de prevenció i seguretat del Servei de prevenció de riscos laborals i utilitzin els EPI que es posi a la seva disposició per dur a terme les tasques de repartiment que se’ls indiqui.

* Que es tramiti via decret d’alcaldia l’aprovació de les beques i ajuts socials que estaven en curs, per tal de no perjudicar l’economia de les famílies i col·lectius, tot canviant prèviament la redacció de les bases reguladores aprovades pel Ple en la part referida a l’òrgan resolutori per adequar-la a les competències atorgades per la normativa de règim local.

Es consultarà prèviament la junta de portaveus.

**PREVENCIÓ DE RISCOS LABORALS-ACTIVITAT ECONÒMICA**

El Comitè d’emergències acorda:

* La compra per raó d’urgència de dues impressores 3D que permetran la fabricació de pantalles facials per a la protecció de les persones treballadores dels serveis essencials a partir de la cessió que se’n faci a l’empresa Imes3D. En un parell de dies serà possible produir-les en sèrie.

**SESSIÓ 24 DE MARÇ DE 2020**

**SALUT PÚBLICA**

El Comitè d’emergències acorda:

* Tancar les fonts del municipi seguint les recomanacions de la Generalitat de Catalunya.
* Muntar una/unes carpa/es a l’exterior del CAP per tal d’atendre les seves demandes, en matèria de suport sanitari.
* Cedir al SAD dos vehicles municipals per tal de facilitar la prestació del servei.

**BENESTAR**

El Comitè d’emergències acorda:

* Que les necessitats d’EPI recollides per als voluntaris del servei Gavà t’ajuda i el SAD s’afegeixin a la demanda centralitzada que es farà a través dels formularis que ha habilitat la Diputació de Barcelona.
* Distribuir les targetes de beques menjador a través de l’empresa Komunica i, en conseqüència, deixar sense efecte el dispositiu acordat a la sessió del dia 23 de març.

**ALTRES**

El Comitè d’emergències acorda:

* Que des del web municipal i les diferents xarxes es vagin difonent píndoles comunicatives amb les informacions i recomanacions a la població en general i a col·lectius específics.
* Que les reunions del Comitè d’emergències es traslladaran cada dia a les 17 h de la tarda per facilitar que els diferents membres puguin avançar feina durant els matins.

**SESSIÓ 25 DE MARÇ DE 2020**

**POLICIA**

El Comitè d’emergències acorda:

* Elaborar un cartell per distribuir a totes les porteries amb l’advertiment que se surti el mínim imprescindible.

**BENESTAR SOCIAL**

El Comitè d’emergències acorda:

* Que, donat que Creu Roja té experiència i possibilitats de gestionar el voluntariat que s’ofereix de Gavà t’ajuda, ja que poden gestionar assegurances i fórmules per fer front a despesa en cas que fos necessari siguin ells qui gestioni el tema del voluntariat.
* Preparar una borsa d’auxiliars de geriatria per poder donar suport a les residències.

**SESSIÓ 26 DE MARÇ DE 2020**

**BENESTAR SOCIAL**

El Comitè d’emergències acorda:

* A través del CSO, fer una borsa de persones registrades a l’atur que puguin fer atenció domiciliària per poder estar a punt perquè les contractin quan sigui necessari els serveis del SAD i/o les residències de gent gran.

**SESSIÓ 27 DE MARÇ DE 2020**

**ALTRES**

El Comitè d’emergències acorda:

* Establir l’horari de les reunions a partir de dilluns, dia 30 de març, a les 9h del matí.

**SESSIÓ 30 DE MARÇ DE 2020**

**BENESTAR SOCIAL**

El Comitè d’emergències acorda:

* Incloure la relació de persones treballadores de l’Ajuntament que duran a terme les tasques de suport emocional d’acord amb allò establert pel Decret d'Alcaldia 2020000797, de 15 de març, de mesures excepcionals com a conseqüència de la declaració de l'estat d'alarma provocada pel COVID-19, prèvia minimització de dades personals:
  + MC.R.C. (Estratègia Econòmica)
  + E.P.R. (Estratègia Econòmica)
  + I.B.P. (Estratègia Econòmica)
  + S.G.M. (Estratègia Econòmica)
  + B.P. (Benestar)
  + M.B.H (Benestar)
  + B.R. (Benestar)
  + G.M. (RRHH)

**RRHH**

El Comitè d’emergències acorda:

* Recollir per decret d’alcaldia la nova situació de serveis essencials i del personal que estigui teletreballant, així com el personal que queda adscrit al permís retribuït i recuperable.

**SESSIÓ 31 DE MARÇ DE 2020**

**SALUT PÚBLICA**

El Comitè d’emergències acorda:

* Demanar aclariment a la Generalitat sobre la restricció d’entrada de 3 persones a l’hora d’acompanyar al cementiri.

**BENESTAR SOCIAL**

El Comitè d’emergències acorda:

* Sol·licitar el suport de l’UME per intervenir en desinfeccions a les residències que tinguin casos declarats i/o amb persones amb símptomes.
* Fer nota informativa sobre totes les mesures que es duen a terme adreçades a gent gran i residències.

**RRHH**

El Comitè d’emergències acorda:

* Aprovar el decret d’alcaldia amb les propostes de persones que s’incorporen a tenir permís retribuït recuperable des del 30 de març fins al 9 d’abril.

**SESSIÓ 1 D’ABRIL DE 2020**

**RRHH**

El Comitè d’emergències acorda:

* Incloure una nova persona treballadora de l’Ajuntament que durà a terme les tasques de suport emocional d’acord amb allò establert pel Decret d'Alcaldia 2020000797, de 15 de març, de mesures excepcionals com a conseqüència de la declaració de l'estat d'alarma provocada pel COVID-19, prèvia minimització de dades personals:
  + M.B. (Benestar)

**SESSIÓ 2 D’ABRIL DE 2020**

**SALUT PÚBLICA**

El Comitè d’emergències acorda:

* Formalitzar la cessió temporal d’ús d’un vehicle de l’Ajuntament al CAP, incloent-hi la targeta de carburant, per als desplaçaments dels sanitaris a domicilis.

**SESSIÓ 3 D’ABRIL DE 2020**

**TIC**

El Comitè d’emergències acorda:

* Aprovar la proposta de declaració responsable dels regidors per tal de poder convocar sessions extraordinàries dels òrgans col·legiats per via telemàtica.

**SESSIÓ 6 D’ABRIL DE 2020**

**BENESTAR SOCIAL**

El Comitè d’emergències acorda:

* Fer un escrit demanant instruccions a la Generalitat de com actuar davant la utilització dels EPI per part del servei d’atenció domiciliària atès que ens sol·liciten dos jocs per persona i dia i atesa la impossibilitat d’atendre la seva petició per inexistència de material propi ni del que haurien d’enviar altres administracions.

**SESSIÓ 7 D’ABRIL DE 2020**

**SALUT PÚBLICA**

El Comitè d’emergències acorda:

* Fer arribar un escrit de resposta a la comunitat musulmana conforme no hi ha disponibilitat d'espai a terra al cementiri per a enterraments i un altre a la Generalitat traslladant la consulta perquè proposi algun tipus de solució.

**RRHH**

El Comitè d’emergències acorda:

* Incloure les següents persones de l’Ajuntament que duran a terme tasques de suport al control d’accessos i aforament als mercats municipals d’acord amb allò que estableix el Decret d'Alcaldia 2020000797, de 15 de març, de mesures excepcionals a conseqüència de la declaració de l'estat d'alarma provocat pel COVID-19, prèvia minimització de dades personals:
* M.F.M.
* M.A.P.L
* M.C. S.J.
* R.M.M.
* M.R.C.
* J.A.C.R.
* P.N.E.
* J.A.G
* J.A.M
* M.M.P.
* A.M.I
* J.A.G.
* A.M.L.
* X.F.V.
* E.G.J

**ALTRES**

El Comitè d’emergències acorda:

* Preparar decret d’alcaldia per avocació de la JGL per deixar sense efectes el conveni amb l’AMB sobre la implantació del 5G, donades les circumstàncies i les dificultats de poder assumir els compromisos econòmics associats davant la crisi per l’estat d’alarma per Covid-19.

**SESSIÓ 9 D’ABRIL DE 2020**

No es prenen acords executius.

**SESSIÓ 14 D’ABRIL DE 2020**

**ACTIVITAT ECONÒMICA**

El Comitè d’emergències acorda:

* Aprovar la campanya de comerç que es presentarà dimarts dia 15 d'abril a la reunió amb els agents econòmics i socials.

**SESSIÓ 15 D’ABRIL DE 2020**

No es prenen acords executius.

**SESSIÓ 16 D’ABRIL DE 2020**

No es prenen acords executius.

**SESSIÓ 17 D’ABRIL DE 2020**

No es prenen acords executius.

**SESSIÓ 20 D’ABRIL DE 2020**

No es prenen acords executius.

**SESSIÓ 22 D’ABRIL DE 2020**

El Comitè d’emergències acorda:

·      Modificar el règim de suspensió dictat en acords i resolucions anteriors i determinar, a partir de demà, el següent:

* Es podran reiniciar totes aquelles obres públiques que en el moment de dictar la seva suspensió disposessin de contracte públic i no es trobin afectades per les limitacions establertes a l’Ordre SND/340/2020, de 12 d’abril.
* Es podran reiniciar tots els treballs de manteniment tant en via pública com en equipaments.
* Es podran reiniciar totes les obres a la via pública per part de companyies de serveis que en el moment d’establir les limitacions que ara es modifiquen disposessin de títol habilitant.
* Es podran autoritzar les ocupacions de via pública vinculades a obres o serveis que disposin de títol habilitant previ.
* L’execució de les obres o treballs de manteniment descrits a l’apartat anterior hauran de respectar en tot cas les mesures de seguretat que en cada moment dicti o hagi dictat l’administració competent.  En relació a les obres públiques i de  conformitat amb els informes de l’Advocacia de l’Estat, d’1 i de 2 d’abril de 2020, totes les mesures de policia sanitària aprovades pel govern de l’Estat s’entendran automàticament incorporades als corresponents plans de seguretat i salut sense necessitat que els contractistes presentin a l’administració cap proposta d’aprovació.
* Resta suspesa la tramitació de qualsevol contracte públic o títol habilitant privat vinculats a obres fins que s’aixequi el règim de suspensió de terminis dictat per l’Estat en el RD 463/2020, tret d’aquells expedients que obeeixin a motius de seguretat i salubritat, en els termes exposats a la normativa urbanística i/o d’habitabilitat i/o que responguin a la reparació urgent d’avaries.

**SESSIÓ 24 D’ABRIL DE 2020**

No es prenen acords executius.

**SESSIÓ 27 D’ABRIL DE 2020**

El Comitè d’emergències acorda:

* L’aixecament de la suspensió del servei de recollida de poda.
* L’aixecament de la suspensió del servei de recollida de mobles, condicionada a l’obertura de la deixalleria per part de l’AMB, que previsiblement serà el 4 de maig de 2020.

**SESSIÓ 29 D’ABRIL DE 2020**

No es prenen acords executius.

**SESSIÓ 4 DE MAIG DE 2020**

No es prenen acords executius.

**SESSIÓ 8 DE MAIG DE 2020**

No es prenen acords executius.

**SESSIÓ 11 DE MAIG DE 2020**

No es prenen acords executius.

**SESSIÓ 13 DE MAIG DE 2020**

El Comitè d’emergències acorda:

* L’obertura d’un punt de registre de l’OAC les tardes del 19 al 22 de maig per al registre de la documentació de les preinscripcions escolars, sempre amb cita prèvia.
* Aprovar per decret d’Alcaldia el document de desescalada validat prèviament per la comissió de seguiment del conveni amb la representació sindical.

**SESSIÓ 15 DE MAIG DE 2020**

No es prenen acords executius.